Berlingske Tidende, 1835-02-14
For Expeditionen til Euphrat har man hvervet femten Officerer, af udmærket videnskabelig og militair Dannelse, tyve udsøgte Artillerister, for det meste Fyrværkere, sex Maskinmestere, syn Grovsmede og tvende Tolke, hvilke alle staae under Artilleri Obersten Chernes Befaling. Den næstcommanderende Officeer er allerede i Syrien, for at treffe de nødvendige Anstalter. Paa Malta har man antaget en Mængde Arbejdere og Matroser. Skibet George Canning, har tvende, i sine enkelte Dele skilte Dampskibe, Euphrates, og -Tigris, ombord, tilligemed disses Material og nødvendige Forraad, hvilket tilsammen udgjør over 300 Tønders Vægt. De ere fordeelte i Pakker, der paa Syriens Kyst skulle indskibes paa mindre Fartøier og transporteres op al Orontes, saalangt denne er seilbar. Ved Havbugten af Scanderum løber denne Flod ud i det middellandske Hav. Fra Orontes til Staden Bir ved Euphrat skulle hine Pakker bringes over Land gjennem en, som man mener, 150 engelske Miil lang Ørken paa Kameler, af hvilke Dyr ethvert omtrent kan bære en Byrde af en halv Tøndes Vægt; de kunne leies ved den syriske Kyst med ubetydelige Omkostninger. Nogle af de sværeste Sager skulle transporteres paa Vogne, der i dette Øjemeed allerede ere indskibede. Ved Bir skulle Dampbaadene sættes sammen igjen. Saavel Sultanen, som Mehemed Al have lovet at beskytte Expeditionen, saa langt deres Myndighed rækker. – Den under Navnet Lord Cochrane saa bekjendte Grev Dundonald har allerede i længere Tid havt det Project for, at erstatte Dampens Kraft med Qveksølvets, og han har for en Comittee af Underhusets Medlemmer, af hvilke han blev adspurgt og Muligheden af en Dampskibsfart til Ostindien, udførligt forklaret sine Anskuelser. Han vil anvende Qveksølvet, for at drive Luften udaf eet Rum og paa samme Tid at presse den ind i et andet, for paa denne Maade at frembringe et athmosphærisk plenum (fuldt) og vacuum (tomt), hvilke skulle gjøre samme Virkning som de, af Dampens Frembringelse og Fortsættelse dannede plenum og vacuum. Anvendelsen af denne nye Kraft er især beregnet for Søen og kan finde Sted uden Brænd-Materialier, De, med saadant Apparat forsynede Skibe kunde desuden udrustes som Seilskibene og ville, med Hensyn til Skrogets Construction, blive ligesom disse, da Hjul ikke skulle bruges til at drive det fremad med. – Jfølge de nordamericanske Blade, skal der i Boston af en Chemiker være gjort en Opfindelse, der gaaer ud paa, at lette Dampskibene den besværlige Transport af det nødvendige Brænd-Material. Denne Chemiker skal nemlig have udtænkt et nyt Varme-Stof, der kan frembringe en overordentlig Hede og som bestaaer i en Blanding af Tjære og Vand. Forsynet med dette Brænd-Material vilde et Dampskib kunne seile over det atlantiske Hav med den største Beqvemmelighed. Men desuden vilde Anvendelsen heraf være meget fordeelagtig ved Dampmaskiner paa Jernbanerne, og især skaffe de Hindringer til Side, der hidindtil have modsat sig Dampvognenes Anvendelse paa sædvanlige Veie. Man mener, at denne nye Opfindelse vil forhøje Dampskibenes Værd til det dobbelte. – De nyeste Efterretninger fra Bombay melde, at Rajahen Maun Singh er beredt paa en haardnakket Modstand, med Hensyn til den brittiske Regjerings Planer. Han skal være i Forbindelse med Rusland. De Klager, man har hævet imod ham, bestaae deri, at han har nægtet General-Gouverneuren den behørige Respect, at han ikke har betalt Tribut i to Aar, at han ikke har stillet den tractatmæssige Contingent og desuden gjort sit Riges Grændser til et Smuthul for Røvere og Vagabonder. Hans Hovedstad Jundpuhr sættes i Forsvars-Stand; den synes allerede at være befæstet af Naturen. De ostindiske Høvdinge imodesee den forestaaende Kamp med megen Jnteresse.